Агенцијата за заштита на правото на слободен пристап до информациите од јавен карактер,врз основа на член 109 став 1 и 2 од Законот за општата управна постапка (“Службен весник на Република Македонија“ бр. 124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалба изјавена од Ѓ. Ј. од Штип, поднесена против Државен завод за статистика, на 14.02.2025 година го донесе следното

 **Р Е Ш Е Н И Е**

Жалбата изјавена од Ѓ. Ј. од Штип, поднесена против Државен завод за статистика, заведена во Агенцијата под бр.08-30 на 03.02.2025 година, **СЕ ОТФРЛА како недопуштена.**

  **О Б Р А З Л О Ж Е Н И Е**

Ѓ. Ј. од Штип по пошта до Агенцијата достави Жалба, заведена во Агенцијата под бр.08-30 на 03.02.2025 година.

Поради тоа што Жалбата не беше доволно јасно читлива, Агенцијата со допис бр.08-30, по електронски пат побара да ја уреди својата Жалба на следниот начин: „...Агенцијата бара од Вас во рок од 3 дена да ја прецизирате Жалбата, со тоа што да наведете против која институција/имател на информации се однесува вашата Жалба, односно доколку има одлука на Имателот да се достави во прилог и исто така да го доставите Барањето за пристап до информации од јавен карактер и доказ кога истото е примено кај имателот на информации. Жалбата треба да биде доволно јасна.“

Барателот на информации на 04.02.2025 година по електронски пат ја извести Агенцијата дека: „жалбата е до претседател на влада и државен завод за статистика ја неможам да ви пратам копија од барањето затоа што е поднесено онлине од сајтот на агенцијата.“

Постапувајќи по наведената Жалба, Агенцијата за заштита на правото на слободен пристап до информации од јавен карактер, истата ја **отфрли како недопуштена**, поради следното:

Во врска со горенаведеното Агенцијата му укажува на Барателот на информации дека Жалбата поднесена од Барателот на информации не е читлива, со тоа што Барателот на информации до Агенцијата не достави ниту одлука од првостепениот орган, доколку тоа го има, ниту наведе дека станува збор за молк на администрација, а исто така не го достави и побараното Барање за пристап до информации од јавен карактер за Агенцијата да може постапува по истата.

Согласно член 17 од Упатството за спроведување на Законот за слободен пристап до информации од јавен карактер е наведено дека: „Жалбата треба да ги содржи следните елементи: -назив, име, адреса, телефон, фаx, е-маил на барателот – назив, име, адреса, телефон, фаx, е-маил на имателот на информации, -образложение на причините поради кои барателот не е задоволен со решението...Во случај на молчење на управата, кон жалбата се приложува барањето кое е поднесено од страна на барателот, но за кое барателот не добил одговор на имателот на информации, како и доказ дека барањето е доставено и примено кај имателот на информации.

Исто така, Агенцијата му укажува на Барателот на информации дека жалбата се поднесува против поединечен акт.

Согласно член 104 став 1 од Законот Законот за општата управна постапка “Странката има право на правна заштита против секое управно дејствие или пропуштање на управно дејствие, ако тврди дека со тоа дејствие или пропуштање се повредени нејзините права или правни интереси“.

 Согласно член 105 став 1 од Законот за општата управна постапка “Во жалбата, странката го наведува управниот акт што се побива или за кој странката поднела барање, но не добила одговор од јавниот орган, го наведува органот надлежен за донесувањето или пропуштањето на актот и причините поради коишто странката не е задоволна со управниот акт или неговото пропуштање. Жалбата се поднесува во писмена форма“.

 Во врска со Барањето поднесено на 12.12.2024 година онлине на сајтот на Имателот, Агенцијата му укажува на Барателот дека Жалбата е ненавремена, бидејќи видно од поштенскиот број од пликот R RC114314585MNK на 28.01.2025 година e поднесена во пошта, односно по истекот на законскиот предвиден рок за поднесување на жалба до Агенцијата.

Во член 21 став 1 од Законот за слободен пристап до информации од јавен карактер е утврдено дека: „Имателот на информацијата е должен веднаш да одговори по Барањето на Барателот, а најдоцна во рок од 20 дена од денот на приемот на Барањето“.

Во член 22 став 1 и став 3 од Законот за слободен пристап до информации од јавен карактер е утврдено дека: „Во случај кога имателот на информацијата треба да овозможи делумен пристап до информацијата согласно со членот 6 став (4) од овој закон или поради обемноста на бараната информација му е потребно подолго време од рокот утврден во членот 21 од овој закон, рокот може да се продолжи најмногу до 30 дена од денот на приемот на барањето“, по навремено извесување до Барателот, односно „ако Имателот на информацијата не постапи во рокот од ставот (1) на овој член, барателот на информацијата може да поднесе жалба до Агенцијата“.

 Доколку, Имателот на информации не постапи согласно погоренаведените членови од Законот, се смета дека Барањето е одбиено, по што Барателот има право да поднесе жалба до Агенцијата во рок од 15 дена, согласно член 27 од Законот за слободен пристап до информации од јавен карактер.

Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот су во рок од 30 дена.

 **Директор,**

 **Пламенка Бојчева**